Solskjær om Håland-ryktene: – Ikke mange som sier nei til Manchester United

MOLDE (VG) (Molde - Vålerenga 5–1) Erling Braut Håland (17) blir nok ikke mindre brennhet etter i kveld. Forrige helg var Manchester United på plass - denne gangen var Juventus på tribunen.

Oppdatert 8. juli 2018

Artikkelen er over to år gammel

Braut Håland har nå scoret seks mål på de to siste kampene, hvor han også ble byttet ut i 2. omgang begge ganger. Det har imponert flere, og Manchester United er blant klubbene som har vært på tribunen.

- Han er nok ikke verdens største Manchester United-fan, men kommer de og banker på døra så er det ikke mange som sier nei til det, sier Solskjær til VG, med en tydelig henvisning til far Alf Inges spillerkarriere i Leeds og Manchester City.

Redaksjonelt samarbeid Dplay Se Eliteserien og OBOS-ligaen direkte på Dplay

Under kveldens kamp var det representanter fra Juventus på plass, selv om et bud fra den italienske klubben ble avslått i vinter. Hovedpersonen selv svarer kun kort på spørsmål om hva han tenker om all oppmerksomheten.

– Jeg tenker ikke på det. Jeg tenker på å kose meg og det gjorde jeg i dag, sier Braut Håland til VG.

Det knusende resultatet mot Vålerenga betyr også at Molde for alvor har meldt seg på kampen om gull i Eliteserien. For øyeblikket ligger de kun fire poeng bak Rosenborg, og seks poeng bak Brann, som forrige uke tapte 0–4 for nettopp Molde.

– Noen tanker om at dere nå er med i gullkampen?

Spørsmålet fra VG lurer frem et smil og litt latter hos Solskjær før han svarer:

– Nei, ikke i det hele tatt.

Børsen Molde - Vålerenga Molde: Andreas Linde - 6

Christoffer Remmer - 5

Ruben Gabrielsen - 5

Vegard Forren - 6

Kristoffer Haugen - 5

Etzaz Hussian - 6

Babacar Sarr - 7

Eirik Hestad - 8

Mattias Moström - 5

Erling Braut Håland - 9

Petter Strand - 4 Sum 11 spillere: 67 Vålerenga: Adam Larsen Kwarasey - 3

Amin Nouri - 4

Jonatan Tollås Nation - 3

Felipe Carvalho - 3

Samuel Adekugbe - 4

Abidisalam Ibrahim - 2

Magnus Lekven - 4

Simen Juklerød - 3

Samuel Fridjonsson - 3

Bård Finne - 5

Sam Johnson - 3 Innbytter: Felix Horn Myhre i 52 min - 5 Sum 11 spillere: 39 Kampvurdering: 5 Sjanser: 10–3 Dommervurdering: Kai Erik Steen, Gneist IL - 5 - Har grei kontroll på kampen, og viser riktig ut Ibrahmim, men Vålerengas mål burde vært annullert for offside, samtidig skulle de hatt straffe i det pasningen til målscorer går. Der misser dommerteamet. Vurdert av Martine Sørhus og Henrik Myhrvold Simensen Vis mer

Molde herjet før pause

Ole Gunnar Solskjær måtte se bort fra Fredrik Aursnes (med fire gule kort) og valgte Eirik Hestad som indreløper og Mattias Moström på høyrekanten.

Det viste seg å bli et godt valg, for etter fire minutter spilt satt brennhete Braut Håland opp til Moström som banket inn 1-0 på Moldes første sjanse.

Etter under halvspilt omgang satte Moldes stortalent inn mål nummer to for de blå. Babacar Sarr stusset corneren til en ensom Braut Håland på bakerste stolpe. Han trengte bare å bredside inn sin femte scoring på to kamper.

Og på enda en corner satt den for de blåkledde. Sarr knuste alle i lufta og stanget inn vertenes tredje for dagen og kunne samtidig notere seg både målgivende og mål mot Vålerenga.

Etter 30 minutter, og litt diskusjon dommerne i mellom, fikk Vålerenga sin redusering. Bård Finne ble servert av Simen Juklerød og tuppet ballen i mål. Det ble diskutert en mulig offside på Finne og uten VAR til hjelp ble det dømt mål.

FULL JUBEL: Molde-spillerne i en av de mange jubelscenene i løpet av kampen. Foto: Carina Johansen / NTB scanpix

Braut Håland-show

Vålerenga startet bedre etter hvilen, men også da tok Braut Håland oppmerksomheten. En fin stikker fra Hestad spilte muskelberget alene gjennom og avslutningen til 17-åringen gikk mellom beina på Kwarasey.

Og da Braut Håland gikk av etter 70 minutt, tok hans innbytter på seg målscorer-rollen. Daniel Chima Chukwu fikk servert av Hestad og satte inn lagets femte mål for kvelden - etter å ha grunnlurt Vålerengas ulykksalige forsvarer.

Med ti minutter igjen fikk ikke Vålerenga det noe lettere. Abdisalam Ibrahim, som har vært sent ute flere ganger i kampen, stemplet Sarr og fikk sitt andre gule for dagen. Dermed måtte Oslo-laget avslutte med ti mann.

Publisert: 08.07.18 kl. 21:54 Oppdatert: 08.07.18 kl. 23:40

Eliteserien S V U T M P 1 Bodø/Glimt 18 16 2 0 65 – 20 45 50 2 Molde 18 11 1 6 46 – 22 24 34 3 Odd 18 11 1 6 32 – 24 8 34 4 Rosenborg 18 9 5 4 34 – 19 15 32 5 Vålerenga 18 9 5 4 29 – 24 5 32 VIS MER Champions League-kvalifisering

Champions League-kvalifisering Europaliga-kvalifisering

Europaliga-kvalifisering Nedrykkskvalifisering

Nedrykkskvalifisering Nedrykk

Les også